Sara Marielle Gaup Beaska

Sara Marielle Gaup Beaska (; š. njuhčâmáánu 21. peeivi 1983) lii sämmilâš musikkár, lávloo já jyeigee, kote lii vuálgus Kuovdâkiäinust.

Eellim
Sara Marielle Gaup eeči lii tobdos jyeigee Ánte Mikkel Gaup. Suu uábih Risten Anine Kvernmo Gaup já Inger Biret Kvernmo Gaup lává meid jyeigeeh.

Karrieer
Ive 2004 Gaup uásálistij Sámi Grand Prix-kišto juoigâmuásán pittáin Lena Sunná, mut ij vuáittám.  

Sun vuáđudij Adjágas-muusikjuávhu oovtâst Láwra Sombyin. Sun lâi meiddei ohtâ juávhu kyevti lávlost já jyeigest. Nubbe lâi Láwra Somby. Juávkku jooskâi tooimâs ive 2014.

Adjágas-juávhu joskâmalmottâs ohtâvuođâst Gaup Beaska muštâlij, et sun lâi jo vuáđudâm oovtâst Steinar Raknesáin uđđâ muusikjuávhu: Arvvas.

Ive 2017 Gaup Beaska uásálistij taažâ TV-rááiđun Muitte mu — Husk meg. Ohjelmist sun ferttij rađđiđ já máttááttiđ ruátálâš-taažâ lávloo já ive 1985 Euroviisuh-lávlumkišto vyeittee Elisabeth Andreassen maht juoigâđ.

Palhâšumeh
Ive 2002 Gaup väljejui Riddu Riđu ive nuorâ taidârin. Pessijâšlávurduv 2018 sun vuoitij Áillohaš-muusikpalhâšume.

Diskografia
Adjágas
 2005 – Adjágas
 2009 – Mánu rávdnji

Arvvas
 2014 – Remembrance

Nurâldâhskiäruh
Gaup Beaskast láá pitáh čuávuváin skiäruin:

 2003 – Sámi Grand Prix 2003, pittáin Meahcce sykkel oovtâst Jakumbéin
 2004 – Sámi Grand Prix 2004, pittáin Lena Sunná
 2017 – Music Without Borders, pitáiguin Nordafjells / Liti Kjersti  já Guds Godhet

Eres skiäruh
 2003 – Voices of Ice, 3 pittáin

Fáádást eres soojijn
 Sara Marielle Gaup Beaska já Elisabeth Andreasson Muitte mu -ohjelmist NRK-siijđost

Käldeeh

Gaup Beaska
Gaup Beaska
Gaup Beaska
Gaup Beaska
Gaup Beaska 
Gaup Beaska
Gaup Beaska